**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.10.2023, ora 08.00 – 11.10.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.10.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vişeu, Iza, Tur şi Someş, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Cerna, Vedea, Tazlău, Râmnicu Sărat, Bârlad, Jijia, afluenții Jiului, pe unii afluenți din bazinul superior şi mijlociu al Oltului, unii afluenți din bazinul superior al Argeșului și pe râurile din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi relativ staționare.**

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 10-11.10.2023 **a fost staționar, având valoarea de** **2200 m3/s**, sub media multianuală a lunii **octombrie (3850 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (2100 m3/s).**

În aval de Porțile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 5,5 mc/s;

-CA2: 0 mc/s;

-Der. Mircea Vodă: 1.7 mc/s.

**A.B.A. Crişuri**

Debitul râului Barcău în secțiunea Nușfalău este 0.380 mc/s;

Debitul râului Crișul Alb în secțiunea Crișcior este 0.250 mc/s.

**A.B.A. Buzău-Ialomiţa**

Pentru sectoarele fluviului Dunărea aferente ABA Buzău Ialomița: ca urmare a scăderii debitului fluviului Dunărea din ultima perioadă, precum și a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Braila – Galați - PH Braila, 5.1 Vadu Oii – Braila - PH Vadu Oii și 5.2 Braț Macin – PH Smârdan.

**2.** **Situaţia meteorologică în intervalul 10.10.2023, ora 09.00 –11.10.2023, ora 06.00**

**În ţară** vremea a fost în general frumoasă, cu temperaturi maxime mai ridicate decât în mod normal la această dată în Oltenia și vestul Munteniei, mai scăzute în Maramureș, estul Transilvaniei și Moldova și în jurul mediilor climatologice în celelalte regiuni. Cerul a fost variabil, cu înnorări temporare ziua, în sud-vestul, centrul și nord-estul teritoriului. A plouat slab, local în Banat, izolat în Crișana și la munte. Vântul a suflat slab și moderat, pe alocuri cu intensificări în regiunile sudice (rafale în general de 40...45 km/h) și pe crestele montane (rafale de până la 75 km/h). Temperaturile maxime s-au încadrat între 11 grade la Rădăuți, Suceava și Întorsura Buzăului și 23 de grade la Calafat, Băilești, Caracal, Turnu

Măgurele, Bechet și Drăgășani. La ora 6 se înregistrau valori termice cuprinse între -4 grade la Miercurea Ciuc și 13 grade la Constanța-dig. Noaptea izolat s-a format ceață, iar pe alocuri în Moldova și Transilvania a fost brumă.

**La Bucureşti** vremea s-a încălzit ușor. Cerul a fost mai mult senin ziua și variabil seara și noaptea. Vântul a suflat slab până la moderat. Temperatura maximă, normală pentru această dată, a fost de 21 de grade la Filaret și Băneasa și de 19 grade la Afumați. La ora 6 se înregistrau 5 grade la Băneasa, 6 grade la Afumați și 7 grade la Filaret.

**3. Prognoza meteorologică în intervalul 11.10.2023, ora 09.00–12.10.2023, ora 9.00**

**În ţară** vremea se va încălzi în jumătatea nordică, iar în rest va fi normală termic pentru această dată. Cerul va fi variabil la munte, în vestul, nordul și centrul țării și mai mult senin în rest. Vântul va sufla slab și moderat. Temperaturile maxime se vor încadra între 15 și 23 de grade, iar cele minime între 3 și 13 grade, cu valori mai scăzute în depresiunile din estul Transilvaniei. Dimineața și noaptea izolat se va forma ceață, iar pe alocuri va fi brumă.

**La Bucureşti** vremea va fi frumoasă. Cerul va fi mai mult senin, iar vântul va sufla slab și moderat. Temperatura maximă se va situa în jurul valorii de 20 de grade, iar cea minimă va fi de 7...8 grade, mai scăzută în zona preorășenească spre 4 grade.

***II. CALITATEA APELOR***

**Pe fluviul Dunărea**

**S.G.A. Caraș-Severin** informează că în data de 10.10.2023, în jurul orei 14:30, a fost semnalată o posibilă poluare cu produs petrolier (sub forma de irizaţii) a fluviului Dunărea în zona localităţii Divici (comuna Pojejena). S-a intervenit cu absorbant biodegradabil (60 kg). Se va reveni cu informaţii.

Pe râurile interioare și pe Marea Neagră nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 09.10.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni).

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**